Hesekiele 37 | Beibele Inthaneteng | Phetolelo ya Lefase le Lefsa
37 Seatla sa Jehofa se be se le godimo ga ka,+ moo e lego gore Jehofa o ile a ntliša ka moya wa gagwe+ gomme a ntudiša gare ga molala wo o bego o tletše marapo.+ 2 A mphetiša kgauswi le ona mo go fela gomme ka a bona e le a mantši kudu moo molaleng, le gona ka a bona a omile kudu.+ 3 A bolela le nna a re: “Morwa wa motho, na marapo a a ka boela a phela?” Ge a re’alo nna ka re: “Mmuši Morena Jehofa ke wena o tsebago gabotse.”+ 4 A tšwela pele a re go nna: “Porofeta ka marapo a o a botše o re: ‘Lena marapo a omilego, ekwang lentšu la Jehofa ge le re: 5 “‘Se ke seo Mmuši Morena Jehofa a se boditšego marapo a: “Ke nna yo ke tsenya mohemo go lena gomme le tla phela.+ 6 Ke tla le tsenya mešifa, ka le dira gore le be le nama, ka le apeša letlalo, ka tsenya mohemo go lena, gomme la phela;+ ke moo le tlago go tseba gore ke nna Jehofa.”’”+ 7 Ka porofeta go ya kamoo ke bego ke laetšwe.+ Ge ke dutše ke porofeta gwa kwala modumo, modumo wa go thulana ga marapo, marapo ao a batamelana, le lengwe le le lengwe la kopana le labo lona. 8 Ka lebelela gomme ka bona mešifa le nama di etla godimo ga ona gomme a apešwa ka letlalo. Eupša ge e le mohemo wona, a be a se na wona. 9 A buša a re go nna: “Porofetela phefo. Morwa wa motho, porofeta o botše phefo o re: ‘Se ke seo Mmuši Morena Jehofa a se boletšego: “Wena phefo, etla o etšwa thokong tše nne gomme o budulele batho ba bao ba hwilego+ e le gore ba boele ba phele.”’”+ 10 Ka porofeta go etša kamoo a bego a ntaetše ka gona, ke moka mohemo wa tsena go ona, a thoma go phela a ba a ema ka dinao,+ e le madira a mantšintši kudu. 11 A tšwela pele a re go nna: “Morwa wa motho, ge e le marapo a, ke bohle ba ntlo ya Isiraele.+ Ba re: ‘Marapo a rena a omile, le kholofelo ya rena e fedile.+ Ge e le rena re kgaotšwe ka mo go feletšego.’ 12 Ka gona porofeta o ba botše o re: ‘Se ke seo Mmuši Morena Jehofa a se boletšego: “Lena batho ba ka, ke nna yo ke bula mabitla a lena+ gomme ke tla le ntšha go ona, ka le tliša mmung wa Isiraele.+ 13 Lena batho ba ka, ge ke bula mabitla a lena gomme ke le ntšha go ona, ke moo le tlago go tseba gore ke nna Jehofa.”’+ 14 ‘Ke tla tsenya moya wa ka go lena gomme la phela,+ ka le dudiša mmung wa lena; ke moo le tlago go tseba gore nna Jehofa ke boletše e bile ke dirile tšeo,’ o re’alo Jehofa.”+ 15 Lentšu la Jehofa la tšwela pele la ntlela, la re: 16 “Ge e le wena morwa wa motho, tšea lepara+ o ngwale godimo ga lona gore: ‘Go Juda le bana ba Isiraele badirišani ba gagwe.’+ O tšee le lepara le lengwe o ngwale godimo ga lona gore: ‘Go Josefa lepara la Efuraime,+ le go bohle ba ntlo ya Isiraele badirišani ba gagwe.’+ 17 O a dire gore a batamelane e be selo setee, gomme ona e tla ba selo setee ka seatleng sa gago.+ 18 Ge bana ba batho ba geno ba go botšiša gore: ‘Na o ka se re botše gore dilo tše di ra go re’ng go ya ka wena?’+ 19 Wena o ba botše o re: ‘Se ke seo Mmuši Morena Jehofa a se boletšego: “Ke nna yo ke tšea lepara la Josefa leo le lego ka seatleng sa Efuraime, leo e bilego e le la meloko ya Isiraele badirišani ba gagwe, ke tla e bea godimo ga lona, ke gore godimo ga lepara la Juda, ka a dira gore e be lepara letee,+ gomme ona e tla ba lepara letee ka seatleng sa ka.”’ 20 Mapara ao o ngwalago godimo ga ona a be ka seatleng sa gago pele ga mahlo a bona.+ 21 “O bolele le bona o re: ‘Se ke seo Mmuši Morena Jehofa a se boletšego: “Ke nna yo ke ntšha bana ba Isiraele ditšhabeng tšeo ba bego ba ile go tšona, ke tla ba kgoboketša go tšwa mathokong ohle gomme ka ba tliša mmung wa bona.+ 22 Ke tla ba dira setšhaba setee nageng,+ dithabeng tša Isiraele. Ka moka ga bona ba tla bušwa ke kgoši e tee,+ gomme ba ka se sa tšwela pele e le ditšhaba tše pedi, le gona ba ka se sa aroganywa ka mebušo e mebedi.+ 23 Ba ka se sa itšhilafatša ka medingwana ya bona e šišimišago,* ka makgapha a bona le ka dikarogo tšohle tša bona;+ ruri ke tla ba phološa mafelong ohle ao ba dulago go ona ao ba diretšego sebe go ona, ke tla ba hlwekiša+ ya ba batho ba ka gomme nna ka ba Modimo wa bona.+ 24 “‘“Mohlanka wa ka Dafida e tla ba kgoši ya bona+ gomme ka moka ga bona ba tla ba le modiši o tee;+ ba tla sepela ka dikahlolo tša ka,+ ba boloka ditaelo tša ka+ ba ba ba di phetha.+ 25 Ba tla dula nageng yeo ke e neilego mohlanka wa ka Jakobo, yeo borakgolokhukhu ba lena ba bego ba dula go yona.+ Bona le bana ba bona le bana ba bana ba bona ba tla dula go yona go iša mehleng ya neng le neng,+ gomme Dafida mohlanka wa ka e tla ba kgošana ya bona go iša mehleng ya neng le neng.+ 26 “‘“Ke tla dira kgwerano ya khutšo le bona;+ ke kgwerano ya neng le neng yeo ke tla e dirago le bona.+ Ke tla ba bea nageng ya bona, ka ba atiša+ gomme ka bea sekgethwa sa ka gare ga bona go iša mehleng ya neng le neng.+ 27 Taberenakele ya ka e tla ba godimo ga bona,+ nna ka ba Modimo wa bona gomme bona ya ba batho ba ka.+ 28 Ge sekgethwa sa ka se eba gare ga bona go iša mehleng ya neng le neng,+ ke moo ditšhaba di tlago go tseba gore nna Jehofa+ ke kgethagatša Isiraele.”’”